बीटा कैंक्राई तारा

बीटा कैंक्राई (Beta Cancri) या β कैंक्राई (β Cnc), जिसे तर्फ़ (Tarf) भी कहा जाता है, कर्क तारामंडल का सबसे रोशन तारा है। इसका सापेक्ष कांतिमान +3.5 और निरपेक्ष कांतिमान −1.2 है। यह हमारे सूरज से लगभग 290 प्रकाशवर्ष दूर स्थित है। एक बहिर्ग्रह इसकी परिक्रमा करता हुआ पाया गया है, जिसे बीटा कैंक्राई बी (Beta Cancri b) का नाम दिया गया है।

 गुण व साथी तारा 
बीटा कैंक्राई एक नारंगी रंग का K-श्रेणी का दानव तारा है जो सूरज की त्रिज्या की 50 गुना त्रिज्या रखता है। इसका एक साथी तारा है, जो एक लाल बौना है और इस से 2600 खइ दूर है। यह साथ 76,000 की कक्षीय अवधि से दोनों तारों के द्रव्यमान केंद्र की परिक्रमा कर रहा है।

 ग्रह 
बीटा कैंक्राई की परिक्रमा कर रहा ग्रह हमारे सौर मंडल के बृहस्पति ग्रह के द्रव्यमान का 7.8 गुना अनुमानित द्रव्यमान रखता है।

 इन्हें भी देखें 
 कर्क तारामंडल
 दानव तारा
 बहिर्ग्रह

 सन्दर्भ 

श्रेणी:कर्क तारामंडल
श्रेणी:द्वितारे
श्रेणी:के-प्रकार दानव तारे